Mthembu sterk aan in hospitaal | Maroela Media
Mthembu sterk aan in hospitaal
ANC-LP Jackson Mthembu, wat Sondag in Witbank tydens 'n gewapende roof geskiet is, sterk aan in die hospitaal.
"Hy is in 'n goeie luim en hy gesels, maar dokters wil hom steeds dophou," het Zizi Kodwa, woordvoerder van die ANC, gesê. "Hy is steeds in die intensiewesorgeenheid, maar dit is nie ernstig nie."
Brig. Selvy Mohlala, woordvoerder van die polisie in Mpumalanga, het Maandagaand verduidelik 'n skoot het afgegaan tydens 'n struweling tussen Mthembu en een van die rowers en 'n koeël het sy wang rakelings getref en hom toe in sy skouer getref. "Die gewapende man en sy drie medepligtiges is dadelik na Mthembu se motor waar vier van sy vriende gesit en wag het," het Mohlala bygevoeg. "Die rowers het Mthembu en sy vriende ook van hul geld en selfone beroof."
Die ANC het vroeër gesê Mthembu het self na die Emalahleni-privaat hospitaal gery.
Ja kry van jou eie medisyne. Daar is mos nie misdaad is SA nie, en die miadaad wat ons wel beleef is in ons drome, dis nie so erg nie. Die polisie kommesaria proklameer dan elke jaar hoe misdaad afneem…… Kry vir jou (jammer as dit klink as ek lekker kry,dit is nie, dis bitterheid in die sin van wat met ons mooi land aan die gebeur is)
Mthembu het lig daarvan afgekom. Hy het nie ervaar wat deur sy volksgenote aan wit bejaardes gedoen word nie. Hy is nie vasgebind, geskop, met 'n panga gekap, met kookwater gebrand of met 'n warm strykyster gemartel nie. Hy het ook nie 'n dag lank in 'n staatshospitaal se vuil wagkamer gelê voor hy behandel is nie. Ek voel niks vir hom nie.